SPCG จ่อรับเงินปันผลจากบริษัทย่อย 2 แห่ง รวม 171.6 ล้านบาท
SPCG จ่อรับเงินปันผลจากบริษัทย่อย 2 แห่ง “บ.โซล่า เพาเวอร์”-“บ.โซลาร์ เพาเวอร์ แอสเซ็ท” รวม 171.6 ล้านบาท
18 ธ.ค. 2560

บริษัทเอสพีซีจี จำกัด (มหาชน) หรือ SPCG ระบุว่า ที่ประชุมคณะกรรมการบริษัท โซล่า เพาเวอร์ จำกัด (SPC) ซึ่งเป็นบริษัทย่อยมีมติอนุมัติจ่ายเงินปันผลให้แก่ผู้ถือหุ้น ดังนั้น บริษัทในฐานะผู้ถือหุ้นจึงได้สิทธิรับเงินปันผลเป็นจำนวนเงินรวมทั้งสิ้น 162 ล้านบาท
รวมทั้ง ที่ประชุมคณะกรรมการบริษัท โซลาร์ เพาเวอร์ แอสเซ็ท จำกัด (SPA) ซึ่งเป็นบริษัทย่อย มีมติอนุมัติจ่ายเงินปันผลให้แก่ผู้ถือหุ้น ดังนั้นบริษัทในฐานะผู้ถือหุ้นจึงได้สิทธิรับเงินปันผลเป็นจำนวนเงินรวมทั้งสิ้น 9.60 ล้านบาท โดยบริษัทจะได้รับเงินปันผลจากบริษัทย่อยทั้ง 2 แห่ง รวม 171.60 ล้านบาท
ทั้งนี้ บริษัทถือหุ้นร้อยละ 99.99 ใน SPC ซึ่งเป็นผู้พัฒนาโครงการโซลาร์ฟาร์มรวม 34 โครงการ และ SPA ผู้พัฒนาโครงการโซลาร์ฟาร์มรวม 2 โครงการ เพื่อจำหน่ายไฟฟ้าตามสัญญาซื้อขายไฟฟ้ากับการไฟฟ้าส่วนภูมิภาค (กฟภ.)